**Saistošo noteikumu izdošanas pilnvarojums –**

**Pašvaldību likuma un likuma “Par pašvaldībām” salīdzinājums**

|  |  |  |
| --- | --- | --- |
| **Pašvaldību likums** | **Likums “Par pašvaldībām”** | **Komentāri** |
| **10. panta pirmās daļas 7. punkts**  (1) Dome ir tiesīga izlemt ikvienu pašvaldības kompetences jautājumu. Tikai domes kompetencē ir: ..  7) noteikt pašvaldības un tās teritoriālā iedalījuma vienību simboliku, likumā noteiktajā kārtībā saskaņojot to ar Valsts heraldikas komisiju; | **21. panta pirmās daļas 7. punkts**  Dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var: ..  7) noteikt pilsētas, novada vai pagasta simboliku, saskaņojot to ar Latvijas valsts heraldikas komisiju; |  |
| **49. panta pirmā daļa**  (1) Pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju, tostarp:  1) pašvaldības administrācijas struktūru;  2) publisko tiesību līgumu noslēgšanas procedūru;  3) pašvaldības administrācijas izdoto administratīvo aktu apstrīdēšanas kārtību;  4) kārtību, kādā domes deputāti un pašvaldības administrācija pieņem apmeklētājus un izskata iesniegumus;  5) kārtību, kādā pašvaldības amatpersonas rīkojas ar pašvaldības mantu un finanšu resursiem;  6) kārtību, kādā pašvaldība sadarbojas ar pilsoniskās sabiedrības organizācijām (biedrībām un nodibinājumiem) un nodrošina sabiedrības iesaisti pašvaldības darbā;  7) kārtību, kādā organizējama publiskā apspriešana;  8) kārtību, kādā iedzīvotāji var piedalīties domes un tās komiteju sēdēs;  9) citus likumā noteiktos jautājumus.  **10. panta otrā daļa**  (2) Ja likums tieši nenoteic, ka attiecīgā lēmuma pieņemšana ir domes kompetencē, dome, paredzot to pašvaldības nolikumā, var pilnvarot pašvaldības administrāciju:  1) lemt par pašvaldības nekustamā īpašuma izmantošanu;  2) ja tas nav aizliegts vai noteikts ar likumu, noteikt maksu par:  a) pašvaldības īpašuma lietošanu,  b) pašvaldības piegādāto siltumenerģiju, nosakot siltumenerģijas apgādes pakalpojumu tarifu,  c) sadzīves atkritumu apsaimniekošanu,  d) citiem pašvaldības sniegtajiem pakalpojumiem,  e) pašvaldības centralizētās ūdensapgādes sistēmas un centralizētās kanalizācijas sistēmas lietošanu.  **13. panta otrā daļa**  (2) .. Domes priekšsēdētāja vietnieku skaitu nosaka pašvaldības nolikumā.  **14. panta otrā daļa**  (2) Komitejas, to kompetenci un skaitlisko sastāvu nosaka pašvaldības nolikumā. ..  **17. panta trešās daļas 5., 9. punkts**  (3) Domes priekšsēdētājs:  5) izdod pilnvaras, paraksta līgumus un citus juridiskos dokumentus atbilstoši pašvaldības nolikumam;  9) veic citus pienākumus, kas paredzēti normatīvajos aktos un domes lēmumos.  **17. panta ceturtā daļa**  (4) Domes priekšsēdētāja vietnieks aizvieto domes priekšsēdētāju viņa prombūtnes laikā pašvaldības nolikumā noteiktajā kārtībā un apjomā. Ja domes priekšsēdētājam ir vairāki vietnieki, šo vietnieku kompetenci, tostarp domes priekšsēdētāja aizvietošanas kārtību, nosaka pašvaldības nolikumā.  **20. panta (pirmā un) otrā daļa**  (1) .. Pašvaldības administrācijas struktūru nosaka pašvaldības nolikumā.  (2) Dome izveido centrālo pārvaldi — pašvaldības iestādi, kas nodrošina domes un komiteju organizatorisko un tehnisko apkalpošanu un pilda citas pašvaldības nolikumā noteiktās funkcijas.  **21. panta sestā daļa**  (6) .. Pašvaldības izpilddirektora vietnieku skaitu nosaka pašvaldības nolikumā. ..  **22. panta pirmās daļas 2., 3., 7., 14., 15. punkts**  (1) Pašvaldības izpilddirektors:  2) vada centrālo pārvaldi, ja pašvaldības nolikumā nav noteikts citādi, kontrolē un koordinē pašvaldības administrācijas darbu, kā arī dod rīkojumus pašvaldības administrācijas darbiniekiem, kuri par to informē savu tiešo vadītāju;  3) pašvaldības nolikumā noteiktajā kārtībā pieņem darbā un atbrīvo no tā centrālās pārvaldes darbiniekus, ja izpilddirektors ir arī centrālās pārvaldes vadītājs;  7) pašvaldības nolikumā noteiktajā kārtībā rīkojas ar pašvaldības mantu un finanšu resursiem, kā arī veic tiesiskus darījumus;  14) sniedz pārskatu par savu darbību pašvaldības nolikumā noteiktajā kārtībā;  15) veic citus pienākumus, kas paredzēti ārējos normatīvajos aktos un domes lēmumos  **22. panta otrā daļa**  (2) Pašvaldības izpilddirektora vietnieks aizvieto pašvaldības izpilddirektoru viņa prombūtnes laikā, kā arī pilda pienākumus, kurus ar rīkojumu uzdevis izpilddirektors vai kuri noteikti amata aprakstā vai pašvaldības nolikumā. Ja pašvaldības izpilddirektoram ir vairāki vietnieki, šo vietnieku kompetenci, tostarp izpilddirektora aizvietošanas kārtību, nosaka pašvaldības nolikumā.  **28. panta ceturtā daļa**  (4) Domes lēmumu projekti ir publiski pieejami pašvaldības nolikumā noteiktajā kārtībā ne vēlāk kā trīs darbdienas pirms domes kārtējās sēdes, izņemot domes lēmumu projektus, kas ir iekļauti domes sēdes darba kārtībā pēc šā termiņa, kā arī lēmuma projektus, kas skar šā likuma 27. panta ceturtajā daļā minētos jautājumus.  **33. panta pirmā un otrā daļa**  (1) Dome pašvaldības nolikumā var paredzēt gadījumus, kad, izmantojot tiešsaistes videokonferences sarunu rīku, domes sēde var notikt attālināti.  (2) Domes priekšsēdētājs var noteikt, ka deputāts klātienes domes sēdē piedalīsies attālināti, izmantojot tiešsaistes videokonferences sarunu rīku, ja tas ir paredzēts pašvaldības nolikumā un ja deputāts nevar ierasties šīs sēdes norises vietā uz:  1) domes kārtējo sēdi veselības stāvokļa vai komandējuma dēļ;  2) domes ārkārtas sēdi.  **39. panta trešās daļas 6. punkts**  (3) Finanšu komiteja papildus šā panta pirmajā daļā minētajiem pienākumiem:  6) veic citus pašvaldības nolikumā noteiktos pienākumus.  **40. panta ceturtā daļa**  (4) .. Komitejas priekšsēdētāja vietnieks aizvieto komitejas priekšsēdētāju prombūtnes laikā, kā arī pilda citus pašvaldības nolikumā noteiktos pienākumus.  **41. panta piektā daļa**  (5) Dome, ievērojot šā likuma 33. pantā noteikto, var paredzēt komitejas sēdes attālinātu norisi vai komitejas locekļa attālinātu dalību klātienes komitejas sēdē, izmantojot tiešsaistes videokonferences sarunu rīku.  **46. panta trešā daļa**  (3) Saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. ..  ***Nav tiešs pilnvarojums – saistībā ar pašvaldības administrācijas administratīvo aktu apstrīdēšanas kārtību:***  ***80. panta trešā daļa***  *(3) Ja pašvaldības nolikumā vai citā ārējā normatīvajā aktā nav noteikts kopīgās iestādes administratīvā akta vai faktiskās rīcības apstrīdēšanas pienākums, šīs iestādes administratīvos aktus un faktisko rīcību var pārsūdzēt tiesā. ..*  ***81. panta ceturtā daļa***  *(4) .. Ja pašvaldības nolikumā vai citā ārējā normatīvajā aktā nav noteikts kopīgās komisijas administratīvā akta vai faktiskās rīcības apstrīdēšanas pienākums, šīs komisijas administratīvos aktus un faktisko rīcību var pārsūdzēt administratīvajā tiesā.* | **24. panta pirmā un otrā daļa**  Pašvaldības nolikums ir saistošie noteikumi, kas nosaka pašvaldības pārvaldes organizāciju, lēmumu pieņemšanas kārtību, iedzīvotāju tiesības un pienākumus vietējā pārvaldē, kā arī citus pašvaldības darba organizācijas jautājumus.  Pašvaldības nolikumā nosaka:  1) pašvaldības teritoriālo dalījumu; *nav*  2) pašvaldības administrācijas struktūru;  3) domes komitejas, to skaitlisko sastāvu, kompetenci un darba organizāciju;  *(komitejas pienākumi (nevis kompetence nozaru jautājumos) un darba organizācija – reglamentā)*  4) domes un tās komiteju darba organizatorisko un tehnisko apkalpošanu; *(reglamentā)*  5) pašvaldības lēmumu projektu sagatavošanas kārtību un līgumu noslēgšanas procedūru;  (*nolikumā tikai publisko tiesību līgumu noslēgšanas procedūra – pārējais reglamentā)*  6) kārtību, kādā privātpersonas var iepazīties ar pašvaldības pieņemtajiem lēmumiem, noslēgtajiem līgumiem un domes sēžu protokoliem;  *(domes lēmumus, sēdes protokolus un audiovizuālo ierakstu ievieto pašvaldības oficiālajā tīmekļvietnē + Informācijas atklātības likums par nepublicējamiem (slēgtā daļa))*  7) pašvaldības administrācijas izdoto administratīvo aktu apstrīdēšanas kārtību;  8) kārtību, kādā pašvaldības institūcijās pieņem apmeklētājus un izskata iesniegumus;  9) kārtību, kādā pašvaldības amatpersonas rīkojas ar pašvaldības mantu un finanšu resursiem;  10) kārtību, kādā domes priekšsēdētāja nomaiņas gadījumā organizē lietvedības un dokumentu nodošanu jaunajam domes priekšsēdētājam;  *(reglamentā)*  11) kārtību, kādā rīko publisko apspriešanu;  12) citus jautājumus, kuri attiecas uz domes vai administrācijas darbu un saskaņā ar šo likumu jānosaka pašvaldības nolikumā.  **21. panta pirmās daļas 9. punkts**  Dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var:  9) iecelt amatā un atbrīvot no amata pašvaldības iestāžu vadītājus, kā arī citas amatpersonas likumā un pašvaldības nolikumā paredzētajos gadījumos;  **25. panta pirmā daļa**  .. Domes priekšsēdētāja vietnieks aizvieto domes priekšsēdētāju viņa prombūtnes laikā, kā arī pilda pienākumus, ko uzdevis domes priekšsēdētājs vai kas noteikti attiecīgās pašvaldības nolikumā.  **27. panta otrā daļa**  Domes deputātiem par kārtējās sēdes norises laiku, vietu un darba kārtību tiek paziņots pašvaldības nolikumā noteiktajā kārtībā. *(reglamentā)*  **33. panta trešā daļa**  Lēmumu projektu iesniegšanu reglamentē pašvaldības nolikums, kurā jāparedz kārtība, kādā lēmumu projekti izskatāmi domes pastāvīgajās komitejās un saskaņojami ar pašvaldības iestādēm vai to darbiniekiem*. (reglamentā)*  **34. panta pirmā daļa**  .. Domes priekšsēdētājs var noteikt, ka domes sēdes norisē tiek izmantota videokonference (attēla un skaņas pārraide reālajā laikā), ja šāda iespēja ir noteikta pašvaldības nolikumā un ja:  1) domes deputāts sēdes laikā atrodas citā vietā un veselības stāvokļa vai komandējuma dēļ nevar ierasties domes sēdes norises vietā;  2) attiecīgajā teritorijā izsludināta ārkārtējā situācija vai valsts noteikusi pulcēšanās ierobežojumus.  **34. panta otrā daļa**  Domes deputāts uzskatāms par klātesošu domes sēdē un ir tiesīgs piedalīties balsošanā, neatrodoties sēdes norises vietā, ja viņš ir reģistrējies dalībai domes sēdē pašvaldības nolikumā noteiktajā kārtībā, viņam ir nodrošināta tehniska iespēja piedalīties sēdē ar videokonferences palīdzību un ir nodrošināta elektroniskā balsošana tiešsaistē. ..  *(reglamentā)*  **43.1 panta ceturtā daļa**  Saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā, bet ne vēlāk kā šā likuma [30.pantā](https://likumi.lv/ta/id/57255" \l "p30) noteiktajos termiņos, izņemot šā likuma [31.pantā](https://likumi.lv/ta/id/57255" \l "p31) paredzēto gadījumu, publicē pašvaldības mājaslapā internetā, kā arī nodrošina to pieejamību pašvaldības domes ēkā un pagasta vai pilsētas pārvaldēs.  **50. panta 3., 6. punkts**  Dome no domes deputātiem ievēlē pastāvīgās komitejas, kuras:  3) pašvaldības nolikumā noteiktajā kārtībā kontrolē pašvaldības iestāžu darbu; *nav*  6) veic citus pienākumus atbilstoši pašvaldības nolikumam. *(reglamentā)*  **52. panta otrā daļa**  Citas pastāvīgās komitejas vietējā pašvaldības dome izveido atbilstoši pašvaldības nolikumam.  **56. panta otrā daļa**  .. Komitejas priekšsēdētājs var noteikt, ka komitejas sēdes norisē tiek izmantota videokonference (attēla un skaņas pārraide reālajā laikā), ja šāda iespēja ir noteikta pašvaldības nolikumā un ja:  1) komitejas loceklis sēdes laikā atrodas citā vietā un veselības stāvokļa vai komandējuma dēļ nevar ierasties komitejas sēdes norises vietā;  2) attiecīgajā teritorijā izsludināta ārkārtējā situācija vai valsts noteikusi pulcēšanās ierobežojumus.  **56. panta trešā, piektā daļa**  Komitejas loceklis uzskatāms par klātesošu komitejas sēdē un ir tiesīgs piedalīties balsošanā, neatrodoties sēdes norises vietā, ja viņš ir reģistrējies dalībai komitejas sēdē pašvaldības nolikumā noteiktajā kārtībā, viņam ir nodrošināta tehniska iespēja piedalīties sēdē ar videokonferences palīdzību un ir nodrošināta elektroniskā balsošana tiešsaistē. .. *(reglamentā)*  Par komiteju sēžu laiku, vietu un darba kārtību visi attiecīgās domes deputāti tiek informēti pašvaldības nolikumā noteiktajā kārtībā. *(reglamentā)*  **58. panta pirmā daļa**  .. Komitejas priekšsēdētājs un viņa vietnieks nedrīkst būt tās pašvaldības iestādes, pašvaldības kapitālsabiedrības vai to struktūrvienības vadītājs, kuras darbu saskaņā ar pašvaldības nolikumu kontrolē attiecīgā komiteja.  *Nav (jo komitejas nekontrolē iestāžu darbu)*  **60. panta otrās daļas 7. punkts**  Finanšu komiteja:  7) veic citus šā likuma [50.pantā](https://likumi.lv/ta/id/57255" \l "p50) un pašvaldības nolikumā noteiktos pienākumus.  *Nolikumā pienākumi pēc būtības (kompetence), bet kompetences ietvaros veicamie pasākumi – reglamentā*  **61. panta pirmā daļa**  **.**. (novada) Valde atbilstoši pašvaldības nolikumam saskaņo komiteju viedokļus un sagatavo priekšlikumus novada domes lēmumu pieņemšanai. *nav*  **62. panta 11. punkts**  **.**. Domes priekšsēdētājs:  11) veic citus pienākumus, kas paredzēti likumos, Ministru kabineta lēmumos, attiecīgās pašvaldības nolikumā un domes lēmumos  **68. panta pirmā daļa**  Pēc domes priekšsēdētāja priekšlikuma dome ieceļ izpilddirektoru, kas pašvaldības nolikumā noteiktajā kārtībā ir atbildīgs par pašvaldības iestāžu un pašvaldības kapitālsabiedrību darbu.  *(konkrētāks pilnvarojums)*  **69. panta 4., 8. punkts**  Pašvaldības izpilddirektors:  4) ierosina domei iecelt amatā vai atbrīvot no amata pašvaldības iestāžu vadītājus, domes nolikumā noteiktajā kārtībā pieņem darbā un atbrīvo no darba pašvaldības administrācijas darbiniekus;  *(tikai par centrālās pārvaldes darbiniekiem kā iestādes vadītājs, ja izpilddirektors ir arī centrālās pārvaldes vadītājs)*  8) veic citus pienākumus, kas paredzēti attiecīgās pašvaldības nolikumā un domes lēmumos.  **69.2 panta pirmā daļa, otrās daļas 1., 5. punkts**  .. Pārvaldes vadītāja padotību nosaka pašvaldības nolikums.  Pārvaldes vadītājs:  1) atbild par pārvaldē ietilpstošo pašvaldības institūciju darba organizēšanu un pašvaldības struktūrvienību nolikumu apstiprināšanu novada pašvaldības domē, kā arī, ja tas paredzēts pašvaldības nolikumā, pieņem darbā un atlaiž no darba pārvaldes darbiniekus;  5) veic citus attiecīgās pašvaldības nolikumā un domes lēmumos paredzētos pienākumus. *(kompetence atkarībā no statusa – iestādes vai struktūrvienības vadītājs u.tml.)*  **95. panta otrā daļa**  Pašvaldību sadarbības līgumi slēdzami pašvaldības budžeta ietvaros, ja ir pieņemts attiecīgs domes lēmums vai arī to noslēgšanas kārtība paredzēta pašvaldības nolikumā. *nav*  **99.4 panta pirmā daļa**  Ja pašvaldības nolikumā vai citā ārējā normatīvajā aktā nav noteikts kopīgās iestādes administratīvā akta vai faktiskās rīcības apstrīdēšanas pienākums, kopīgās iestādes administratīvos aktus un faktisko rīcību var pārsūdzēt tiesā. | ***Pasvītrotie jautājumi no likuma “Par pašvaldībām” ir pārnesti arī uz Pašvaldību likuma pilnvarojumu.*** *Atsevišķi paskaidrojoši komentāri arī “zilā” krāsā pie likuma “Par pašvaldībām” pilnvarojuma.*  Pašvaldības teritoriālo dalījumu jau nosaka **Administratīvo teritoriju un apdzīvoto vietu likuma** pielikums.  Pilnvarojums noteikt apvienības – šī likuma **5. panta trešajā daļā**:  (3) Novada dome var pašvaldības nolikumā noteikt novada teritoriālo dalījumu, kas sastāv no vairākiem pagastiem vai no pagastiem un pilsētas, apzīmējot šādu teritoriālo iedalījumu ar attiecīgu vietvārdu un vārdu "apvienība".  **Pašvaldību likums paredz izdot iekšēju normatīvo aktu – pašvaldības darba reglamentu, uz kuru ir pārnesta daļa pašvaldības nolikuma satura, ko paredzēja likums “Par pašvaldībām”:**  **26. panta otrā daļa**  (2) Domes darba organizāciju nosaka pašvaldības darba reglaments.  **28. panta otrā daļa**  (2) Domes deputātiem paziņo domes kārtējās sēdes darba kārtību, norises laiku un vietu pašvaldības darba reglamentā noteiktajā kārtībā. Domes lēmumu projekti, atzinumi par tiem un citi izziņas materiāli, kas noteikti pašvaldības darba reglamentā, ir pieejami domes deputātiem ne vēlāk kā trīs darbdienas pirms domes kārtējās sēdes.  **29. panta trešā daļa**  (3) Domes lēmumu projekti, atzinumi par tiem un citi izziņas materiāli, kas noteikti pašvaldības darba reglamentā, ir pieejami visiem domes deputātiem ne vēlāk kā trīs stundas pirms domes ārkārtas sēdes.  **31. panta pirmā daļa**  (1) Ja domes priekšsēdētājs un domes priekšsēdētāja vietnieks tiek aizkavēti pildīt savus pienākumus, ir atlaisti, atbrīvoti vai atkāpušies no amata un nepieciešams nodrošināt pašvaldības darba nepārtrauktību, vismaz trešdaļa domes deputātu var sasaukt domes ārkārtas sēdi, paziņojot par to deputātiem pašvaldības darba reglamentā noteiktajā kārtībā.  **33. panta ceturtā daļa**  (4) Tiešsaistes videokonferences sarunu rīka izmantošanas kārtību domes sēdē, tostarp kārtību, kādā deputāts reģistrējas dalībai domes sēdē un piedalās balsošanā, un kārtību, kādā tiek nodrošināts domes sēdes atklātums un to domes sēdes dalībnieku iespēja izteikties par domes sēdē izskatāmajiem jautājumiem, kuri nav domes deputāti, nosaka pašvaldības darba reglamentā.  **35. panta pirmā daļa**  (1) Balsošana domes sēdēs ir atklāta. Dome var lemt par elektroniskās balsošanas rīka izmantošanu, ja tiek nodrošināta katra deputāta autentifikācija un balsojuma atklātums, paredzot to pašvaldības darba reglamentā.  **36. panta otrā daļa**  (2) Domes lēmuma projekta sagatavošanas, iesniegšanas, reģistrēšanas, kā arī izskatīšanas kārtību pašvaldības institūcijās, tostarp tiesiskuma iepriekšēju pārbaudi un atbilstības pašvaldības budžetam izvērtēšanu, kā arī atzinuma saņemšanu no domes komitejām, nosaka pašvaldības darba reglamentā. ..  **38. panta pirmā daļa**  (1) Domes sēdes vadītājs vada domes sēdi saskaņā ar pašvaldības darba reglamentā noteikto kārtību.  **38. panta trešās daļas 13. punkts**  (3) Domes sēdes protokolā ieraksta:  13) citu pašvaldības darba reglamentā noteiktu informāciju.  **39. panta pirmā daļa**  (1) Komiteja pašvaldības darba reglamentā noteiktajā kārtībā:  1) sagatavo domes lēmumu projektus, izskata saņemtos domes lēmumu projektus un citus jautājumus pirms to iekļaušanas domes sēdes darba kārtībā;  2) sniedz atzinumus jautājumos, kuri ir komitejas kompetencē;  3) veic citus pienākumus.  **40. panta trešā daļa**  (3) Komitejas priekšsēdētājs pašvaldības darba reglamentā noteiktajā kārtībā:  1) sagatavo jautājumus izskatīšanai komitejas sēdē;  2) sasauc un vada komitejas sēdi;  3) nodrošina komitejas lēmumu ierakstīšanu komitejas sēdes protokolā;  4) nodrošina komitejas sagatavoto domes lēmumu projektu, atzinumu un priekšlikumu iesniegšanu domes priekšsēdētājam;  5) ziņo par komitejas kompetencē esošiem jautājumiem domes sēdē, ja komiteja nav vienojusies, ka ziņo cits komitejas loceklis.  **41. panta otrā daļa**  (2) Par komitejas sēdes darba kārtību, izskatāmajiem materiāliem, norises laiku un vietu deputātus informē pašvaldības darba reglamentā noteiktajā kārtībā. ..  **43. panta pirmā daļa**  (1) Komitejas var sarīkot kopīgu sēdi un izskatīt jautājumu, kas skar šo komiteju kompetenci, ievērojot šā likuma 41. panta prasības un pašvaldības darba reglamentā noteikto kārtību. ..  **50. panta otrā daļa**  (2) Dome izdod un triju darbdienu laikā pēc spēkā stāšanās publicē pašvaldības oficiālajā tīmekļvietnē pašvaldības darba reglamentu. Pašvaldības darba reglamentā nosaka:  1) domes un tās izveidoto institūciju, izņemot iestādes, darba organizatorisko un tehnisko apkalpošanu;  2) domes sēdes norises kārtību;  3) iekšējo normatīvo aktu izdošanas kārtību;  4) kārtību, kādā domes priekšsēdētāja nomaiņas gadījumā organizē lietvedības un dokumentu nodošanu jaunajam domes priekšsēdētājam;  5) privāto tiesību līgumu noslēgšanas procedūru;  6) citus šajā likumā noteiktos jautājumus. |
| **44. panta otrā daļa**  (2) Dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.  (3) Saistošajos noteikumos, kuri nodrošina pašvaldības autonomo funkciju izpildi, var paredzēt pašvaldības tiesības izdot tiesiskus pienākumus nosakošus administratīvos aktus, ciktāl tie nepieciešami saistošajos noteikumos ietverto normu īstenošanai. | **43. panta trešā daļa**  Dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi. |  |
| **45. panta pirmās daļas**  (1) Dome ir tiesīga izdot saistošos noteikumus un paredzēt administratīvo atbildību par to pārkāpšanu, nosakot administratīvos pārkāpumus un par tiem piemērojamos administratīvos sodus, ja likumos nav noteikts citādi, šādos jautājumos: | **43. panta pirmās daļas**  Dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos, šādos jautājumos: | **Pilnvarojums gan noteikt regulējumu, gan paredzēt administratīvo atbildību.** |
| **1. punkts**  1) par sabiedriskās kārtības nodrošināšanu publiskās vietās; | **4. punkts**  4) par sabiedrisko kārtību; | Prasības var attiecināt tikai uz publiskām vietām. |
| **2. punkts**  2) par publiskā lietošanā nodotu pašvaldības teritoriju, piemēram, parku, skvēru, bērnu rotaļu laukumu, stadionu, peldvietu un kapsētu, izmantošanu; |  | Pilnvarojums nošķirts no sabiedriskās kārtības nodrošināšanas. Sabiedriskā kārtība ir saistīta ar vispārīgiem personas uzvedības noteikumiem, savukārt publiskā lietošanā nodotu teritoriju izmantošanas noteikumu mērķis ir noteikt kārtību, kādā tās ir lietojamas. Tādejādi katra pašvaldība, atbildot par savām publiskajām teritorijām, ir tiesīga noteikt to izmantošanas noteikumus, izņemot vispārīgus uzvedības noteikumus.  Ar pašvaldības publiskā lietošanā nodotu teritoriju saprot mantu, kas saskaņā ar Pašvaldību likuma 73. panta pirmo daļu nodota publiskā lietošanā, piemēram, parks, skvērs, bērnu rotaļu laukums, stadions, peldvietas, ceļš, kapsēta, estrāde, atpūtas vietas, ūdenstilpne.  Saistošajos noteikumos par publiskā lietošanā nodotu pašvaldības teritoriju izmantošanu varētu regulēt, piemēram, publiskās teritorijā esošas mantas izmantošanu, lietošanu, sevišķās izmantošanas tiesības, kā arī noteikt teritorijas izmantošanas ierobežojumus un aizliegumus, kas jāievēro, uzturoties šādā teritorijā. Prasības var attiecināt tikai uz publiskā lietošanā esošām teritorijām. |
| **3. punkts**  3) par teritoriju un būvju uzturēšanu, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu; | **5. punkts**  5) par namu un to teritoriju un būvju uzturēšanu; | Teritoriju un būvju uzturēšanas prasības var noteikt tikai minēto mērķu sasniegšanai. Pamatojums iekļaujams paskaidrojuma rakstā. |
| **4. punkts**  4) par īpašumam piegulošu, publiskā lietošanā nodotu pašvaldības teritoriju (gājēju ietves un zālāji līdz brauktuves malai, izņemot sabiedriskā transporta pieturvietas) kopšanu; | **6. punkts**  6) par sanitārās tīrības uzturēšanu un īpašumam piegulošās publiskā lietošanā esošās teritorijas (gājēju ietves, izņemot sabiedriskā transporta pieturvietas, grāvji, caurtekas vai zālāji līdz brauktuves malai) kopšanu; | Prasības sanitārās tīrības nodrošināšanai var noteikt saskaņā ar Pašvaldību likuma 45. panta pirmās daļas 3. punkta pilnvarojumu.  Grāvju, caurteku un citu meliorācijas sistēmu uzturēšanu noteic Meliorācijas likums un uz tā pamata izdotie normatīvie akti. |
| **5. punkts**  5) par publiskā lietošanā nodotu pašvaldības zaļo zonu un stādījumu aizsardzību; | **9. punkts**  9) par republikas pilsētas vai novada teritorijas labiekārtošanu, zaļumstādījumu uzturēšanu un aizsardzību; | Zaļumstādījumu aizsardzības prasības var attiecināt tikai uz publiskās lietošanas teritorijām.  Publiskās pašvaldības teritorijas labiekārtošanu veic pati pašvaldība vai citas personas veic sava īpašuma labiekārtošanu, nepieciešamības gadījumā (piem., būvniecība) saņemot pašvaldības atļauju. |
| **6. punkts**  6) par transportlīdzekļu iebraukšanu īpaša režīma zonās, kuras noteiktas attiecīgās pašvaldības teritorijas plānojumā ceļu satiksmes drošības uzlabošanai, sabiedrības veselības, sabiedriskās kārtības un drošības nodrošināšanai, kā arī dabas, īpaši aizsargājamo kultūrvēsturisko teritoriju un kultūras pieminekļu aizsardzībai; |  | Pilnvarojums saistīts ar pašvaldības tiesībām noteikt attiecīgu nodevu.  Saskaņā ar šo pilnvarojumu pašvaldība būs tiesīga paredzēt administratīvo atbildību par iebraukšanu īpaša režīma zonā bez atļaujas, tostarp caurlaides. Atļauja iebraukšanai īpaša režīma zonā tiek izsniegta saistošajos noteikumos noteiktajā kārtībā pēc pašvaldības nodevas samaksas.  Administratīvo atbildību var paredzēt par pārvietošanos bez pašvaldības atļaujas, nevis par nodevas nesamaksāšanas faktu. |
| **7. punkts**  7) par pašvaldības īpašumā esošu un publiskā lietošanā nodotu mežu un ūdeņu un pašvaldības īpaši aizsargājamo dabas un vietējo kultūras objektu aizsardzību un uzturēšanu. | **2. punkts**  2) par publiskā lietošanā esošo mežu un ūdeņu, kā arī par republikas pilsētas vai novada īpaši aizsargājamo dabas un kultūras objektu aizsardzību un uzturēšanu;  **44. panta 3.punkts**  Republikas pilsētas dome ir tiesīga izdot saistošus noteikumus un paredzēt administratīvo atbildību par to pārkāpšanu, ja tas nav paredzēts likumos, šādos jautājumos:  3) par pilsētas īpaši aizsargājamo dabas objektu, kā arī kultūras pieminekļu aizsardzību; | Prasības var attiecināt tikai uz pašvaldības īpašumā esošajiem objektiem, vienlaikus ievērojot speciālo tiesisko regulējumu (Meža likums, Zemes pārvaldības likums, Civillikums, “Par kultūras pieminekļu aizsardzību” u.tml.). |
| **45. panta otrās daļas**  (2) Dome ir tiesīga paredzēt administratīvos sodus par saistošo noteikumu pārkāpšanu, ja likumos nav noteikts citādi, šādos jautājumos: |  | **Pilnvarojums tikai paredzēt administratīvo atbildību.**  Saistošos noteikumus izdod uz speciālajā normatīvajā aktā ietverta pilnvarojuma pamata, neparedzot nekādas papildu prasības uz PL pamata. |
| **1. punkts**  1) par centralizētās ūdensapgādes sistēmas un centralizētās kanalizācijas sistēmas ekspluatācijas, lietošanas un aizsardzības prasību neievērošanu, kā arī par ūdenssaimniecības pakalpojumu sniegšanu un lietošanu, izņemot jautājumus par ūdenssaimniecības pakalpojumu līguma saturu, slēgšanu, grozīšanu un izbeigšanu; |  | Pilnvarojums saistīts ar Ūdenssaimniecības pakalpojumu likuma 6. panta piektajā daļā ietvertajām pašvaldības domes tiesībām saistošajos noteikumos paredzēt administratīvo atbildību par 6. panta ceturtās daļas 1., 2., 4. un 5. punktā minēto saistošo noteikumu pārkāpšanu, kas līdz šim saistītas ar likuma “Par pašvaldībām” 43. panta pirmās daļas 13. punktā ietverto nekonkrēto pilnvarojumu.  Saskaņā ar Administratīvās atbildības likuma 2. panta ceturto daļu *(pašvaldības dome ir tiesīga izdot saistošos noteikumus, paredzot administratīvo atbildību par to pārkāpšanu, likumā "Par pašvaldībām" noteiktajos gadījumos)* pilnvarojumam paredzēt administratīvo atbildību par saistošo noteikumu pārkāpšanu ir jābūt ietvertam tieši Pašvaldību likumā. |
| **2. punkts**  2) par ielu tirdzniecību un tirdzniecību tirgū; | **3. punkts**  3) par tirdzniecību publiskajās vietās, kā arī par alkoholisko dzērienu mazumtirdzniecības laika un vietas ierobežojumiem; | Pašvaldība ir tiesīga administratīvo atbildību paredzēt tikai par tās saistošajos noteikumos noteikto prasību pārkāpšanu, piemēram, par tirdzniecības dalībnieka un tirdzniecības organizatora pienākumu kārtības nodrošināšanai neievērošanu.  Vienlaikus Patērētāju tiesību aizsardzības likuma devītā nodaļa jau noteic administratīvos pārkāpumus patērētāju tiesību aizsardzības, tirdzniecības un pakalpojumu sniegšanas jomā un kompetenci administratīvo pārkāpumu procesā. Piemēram, Patērētāju tiesību aizsardzības likuma 37. panta sestā daļa noteic administratīvo atbildību par tirdzniecības vai pakalpojumu sniegšanas noteikumu pārkāpšanu. Pašvaldībai pirms saistošo noteikumu izdošanas jāizvērtē nozares regulējums, lai secinātu, vai un kādā apmērā tā ir tiesīga paredzēt atbildību par attiecīgo saistošo noteikumu pārkāpšanu. |
| **3. punkts**  3) par alkoholisko dzērienu mazumtirdzniecības laika un vietas ierobežojumiem; | **3. punkts**  3) par tirdzniecību publiskajās vietās, kā arī par alkoholisko dzērienu mazumtirdzniecības laika un vietas ierobežojumiem; | Pašvaldība ir tiesīga administratīvo atbildību paredzēt tikai par tās saistošajos noteikumos noteikto prasību pārkāpšanu, piemēram, par maksimāli pieļaujamā absolūtā spirta daudzuma alkoholiskajos dzērienos, kuru mazumtirdzniecība atļauta novietnēs neievērošanu. Jāņem vērā Alkoholisko dzērienu aprites likuma 14. pantā jau noteiktā administratīvā atbildība alkoholisko dzērienu aprites jomā, kas liedz minētos pārkāpumus ietvert arī pašvaldības saistošajos noteikumos.  Pašvaldībai pirms saistošo noteikumu izdošanas jāizvērtē nozares regulējums, lai secinātu, vai un kādā apmērā tā ir tiesīga paredzēt atbildību par attiecīgo saistošo noteikumu pārkāpšanu. |
| **4. punkts**  4) par reklāmas un informatīvo materiālu izvietošanu publiskās vietās un vietās, kas vērstas pret publisku vietu; | **7. punkts**  7) par reklāmas materiālu, izkārtņu, sludinājumu un citu informatīvo materiālu izvietošanu publiskās vietās; | Precizēts, ka atbildība var tikt paredzēta tikai par reklāmas un informatīvo materiālu izvietošanu, kas sevī jau ietver arī izkārtnes un sludinājumus. Atsevišķa pilnvarojuma tieši uz informatīvajiem materiāliem nav – ar tiem pamatā saprotama reklāma un cits pilnvarojums, ko paredz reklāmu regulējošie normatīvie akti (afišu stabu un stendu izmantošana).  Pašvaldība ir tiesīga administratīvo atbildību paredzēt tikai par tās saistošajos noteikumos noteikto prasību pārkāpšanu, piemēram, par pašvaldības izvietoto afišu stabu un stendu izmantošanas kārtības neievērošanu.  Reklāmas likuma 18.pants noteic, ka personas, kuras nav ievērojušas šā likuma prasības, saucamas pie atbildības saskaņā ar likumiem un citiem normatīvajiem aktiem. Reklāmas likums neparedz administratīvo atbildību, kuru varētu piemērot pašvaldības institūcijas. |
| **5. punkts**  5) par mājas (istabas) dzīvnieku labturību; | **10. punkts**  10) par mājdzīvnieku uzturēšanu; | Pašvaldība ir tiesīga administratīvo atbildību paredzēt tikai par tās saistošajos noteikumos noteikto prasību pārkāpšanu, piemēram, par pašvaldības noteiktajiem sterilizētu bezsaimnieka kaķu turēšanas pieļaujamības pārkāpumiem.  Administratīvā atbildība par mājdzīvnieku labturības nodrošināšanu jau ir paredzēta Dzīvnieku aizsardzības likumā, proti, 53. – 59. pantā ir uzskaitīti administratīvie pārkāpumi (tostarp administratīvā atbildība par dzīvnieku labturības prasību pārkāpumiem, par pārkāpumiem dzīvnieku pārvadāšanā, par dzīvnieku turēšanas noteikumu pārkāpumiem u.c.). |
| **6. punkts**  6) par papildu prasībām attiecībā uz pašvaldības nozīmes koplietošanas meliorācijas sistēmas ekspluatāciju un uzturēšanu. |  | Pilnvarojums saistīts ar Meliorācijas likuma 22.2 panta otrās daļas pilnvarojumu, ka pašvaldība saistošajos noteikumos var paredzēt papildu prasības attiecībā uz pašvaldības nozīmes koplietošanas meliorācijas sistēmas ekspluatāciju un uzturēšanu un atbildību par minēto prasību pārkāpšanu.  Saskaņā ar Administratīvās atbildības likuma 2. panta ceturto daļu *(pašvaldības dome ir tiesīga izdot saistošos noteikumus, paredzot administratīvo atbildību par to pārkāpšanu, likumā "Par pašvaldībām" noteiktajos gadījumos)* pilnvarojumam paredzēt administratīvo atbildību par saistošo noteikumu pārkāpšanu ir jābūt ietvertam tieši Pašvaldību likumā. |
| **58. panta sestā daļa**  (6) Dome izdod padomes nolikumu — saistošos noteikumus, kuros nosaka padomes izveidošanas un darbības nosacījumus, tostarp:  1) padomes kompetenci vietējās kopienas jautājumu izlemšanā papildus šajā likumā noteiktajam;  2) padomes darbības teritoriju;  3) padomes locekļu skaitu un kandidātu izvirzīšanas kārtību no katras šīs daļas [2. punktā](https://likumi.lv/ta/id/336956#p2) minētās teritorijas iedzīvotāju vidus, nodrošinot iespēju iedzīvotājiem izvirzīt savus kandidātus;  4) padomes locekļu ievēlēšanas kārtību, paredzot iespēju iedzīvotājiem tieši balsot par padomes locekļu kandidātiem;  5) padomes darbības termiņu;  6) padomes darba organizāciju;  7) kārtību, kādā pašvaldības institūcijas izskata iedzīvotāju padomes iesniegumus. | Nav | Aicinām skatīt biedrības “Sabiedriskās politikas centrs PROVIDUS” ar Vides aizsardzības un reģionālās attīstības ministrijas līdzdalību izstrādātās **Vadlīnijas iedzīvotāju padomju izveidošanai pašvaldībās**, kurās pieejams arī iedzīvotāju padomes paraugnolikums.[[1]](#footnote-1) |
| **61. pants**  Līdzdalības budžeta nolikums ir saistošie noteikumi, kuros nosaka līdzdalības budžeta izlietošanas kārtību, tostarp:  1) pašvaldības institūciju, kas nodrošina projektu atlasi un uzrauga līdzdalības budžeta izlietošanu;  2) projekta pieteikuma paraugu;  3) projektu iesniegšanas termiņu, kas nav īsāks par 30 dienām;  4) projektu atlases kritērijus;  5) balsošanas veidu (klātienē, elektroniski) un kārtību;  6) balsošanas termiņu, kas nav īsāks par 14 dienām;  7) balsu skaitīšanu un īstenojamo projektu noteikšanu. | Nav | Pašvaldību likuma pārejas noteikumu 7. punkts:  Pašvaldības gadskārtējā budžetā paredz finansējumu **līdzdalības budžetam, sākot ar 2025. gadu**. |
| Nav | **43. panta pirmās daļas 1., 8., 11., 12. un 13. punkts, kā arī otrā daļa**  Dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos, šādos jautājumos:  1) par republikas pilsētas vai novada teritorijas apbūvi;  8) par sabiedriskā transporta lietošanu;  11) par republikas pilsētas vai novada pašvaldības inženierkomunikāciju un transporta infrastruktūras aizsardzību;  12) par dzīvojamo māju (dzīvokļu) pārveidošanu par nedzīvojamām mājām (nedzīvojamām telpām) atbilstoši pašvaldības teritoriālās attīstības plānam;  13) par citiem likumos un Ministru kabineta noteikumos paredzētajiem jautājumiem.  Novada dome ir tiesīga izdot saistošus noteikumus arī par nezāļu apkarošanu, ķimikāliju un minerālmēslu lietošanu un glabāšanu un paredzēt administratīvo atbildību par to pārkāpšanu. |  |
| Nav | **44. panta 1., 2., 4.punkts**  Republikas pilsētas dome ir tiesīga izdot saistošus noteikumus un paredzēt administratīvo atbildību par to pārkāpšanu, ja tas nav paredzēts likumos, šādos jautājumos:  1) par pasākumiem, kas veicami, lai novērstu epidēmiju un epizootiju izplatīšanos;  2) par sabiedrisko kārtību stihisku nelaimju gadījumos vai citos ārkārtējos apstākļos, par pasākumiem to seku novēršanai;  ..  4) par citiem likumos un Ministru kabineta noteikumos paredzētajiem jautājumiem. |  |

1. Pieejamas: <https://www.varam.gov.lv/lv/media/34176/download?attachment> un <https://providus.lv/raksti/vadlinijas-iedzivotaju-padomju-veidosanai-pasvaldibas/> [↑](#footnote-ref-1)